Avis juridique important

|

31999D1295

Euroopan parlamentin ja neuvoston päätös N:o 1295/1999/EY, tehty 29 päivänä huhtikuuta 1999, harvinaisia sairauksia koskevan yhteisön toimintaohjelman hyväksymisestä osana kansanterveyden alalla toteutettavia toimia (1999-2003)

Virallinen lehti nro L 155 , 22/06/1999 s. 0001 - 0006

EUROOPAN PARLAMENTIN JA NEUVOSTON PÄÄTÖS N:o 1295/1999/EY,tehty 29 päivänä huhtikuuta 1999,harvinaisia sairauksia koskevan yhteisön toimintaohjelman hyväksymisestä osana kansanterveyden alalla toteutettavia toimia (1999-2003)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 129 artiklan,ottavat huomioon komission ehdotuksen(1),ottavat huomioon talous- ja sosiaalikomitean lausunnon(2),ottavat huomioon alueiden komitean lausunnon(3),noudattavat perustamissopimuksen 189 b artiklassa määrättyä menettelyä(4) sovittelukomitean 4 päivänä helmikuuta 1999 hyväksymän yhteisen ehdotuksen perusteella,sekä katsovat, että(1) yhteisön toimien on liityttävä sairauksien ehkäisemiseen ja yhteisön toiminta voi tuoda ainutlaatuista lisäarvoa niiden ongelmien käsittelyyn, jotka yksittäisissä maissa ilmenevät niin rajallisina, että riittävän analyysin tekeminen tai tehokas ongelmaan puuttuminen ei ole mahdollista,(2) tässä ohjelmassa harvinaisilla sairauksilla, mukaan lukien perinnölliset sairaudet, tarkoitetaan hengenvaarallisia tai pysyvän invaliditeetin aiheuttavia sairauksia, joiden esiintymistiheys on niin alhainen, että niitä varten tarvitaan yhteisiä erityistoimia, jotta voitaisiin ehkäistä sairastuvuutta tai perinataalista tai huomattavan ennenaikaista kuolleisuutta ja yksilön elämän laadun tai sosioekonomisten mahdollisuuksien huomattavaa heikkenemistä,(3) alhaisena esiintymistiheytenä voidaan ohjeellisesti pitää esiintymistiheyttä, joka on yleisen käsityksen mukaan yhteisössä alle 5/10000,(4) harvoin esiintyvien sairauksien ja tilojen harvinaisuus sinänsä sekä niitä koskevien tietojen puute voivat johtaa siihen, että niistä kärsivät henkilöt eivät voi hyödyntää tarvitsemiaan terveydenhoidon resursseja ja palveluja,(5) harvinaisista sairauksista kärsivien henkilöiden lukumäärä on määritelmällisesti suhteellisen pieni verrattuna yleisempiin sairauksiin, mutta nämä sairaudet ovat kaiken kaikkiaan melko yleisiä ja niistä kärsii merkittävä osa väestöstä,(6) harvinaisilla sairauksilla katsotaan niiden yksilökohtaisen alhaisen esiintymistiheyden vuoksi olevan kokonaisuutena pieni vaikutus yhteiskuntaan, mutta ne aiheuttavat kuitenkin vakavia vaikeuksia niistä kärsiville henkilöille ja heidän perheilleen,(7) harvinaisten sairauksien tuntemusta on edistettävä, sillä ne voivat muodostaa vaaratekijän kansanterveyden kannalta,(8) perustamissopimuksen 3 artiklan o kohdan mukaisesti yhteisön toimintaan sisältyy muun muassa myötävaikuttaminen korkean terveyden suojelun tason saavuttamiseen,(9) perustamissopimuksen 129 artiklassa määrätään nimenomaisesti yhteisön toimivallasta tällä alalla siinä laajuudessa kuin yhteisö myötävaikuttaa siihen rohkaisemalla jäsenvaltioiden välistä yhteistyötä sekä tarvittaessa tukemalla niiden toimintaa, edistämällä niiden politiikkojen ja ohjelmien yhteensovittamista ja edistämällä yhteistyötä kolmansien maiden sekä kansanterveyden alalla toimivaltaisten kansainvälisten järjestöjen kanssa; yhteisön toiminnan olisi suuntauduttava sairauksien ehkäisemiseen sekä terveysvalistuksen ja -kasvatuksen edistämiseen,(10) yhteisön toiminnan olisi suuntauduttava kaikkien unionin kansalaisten elämän laadun parantamiseen,(11) ohjelma edistää perustamissopimuksen 129 artiklassa määrättyjen yhteisön tavoitteiden saavuttamista parantamalla harvinaisten sairauksien tuntemusta ja niiden ymmärtämistä sekä levittämällä niistä tietoa entistä laajemmalti ja kehittämällä muita yhteisön ja tämän ohjelman tavoitteen saavuttamiseen välittömästi liittyviä aloitteita, ohjelmia ja toimia täydentävää toimintaa välttäen samalla tarpeetonta päällekkäisyyttä,(12) harvinaisia sairauksia koskeva toimintaohjelma on toteutettava osana yleistä ja johdonmukaista toimintalinjaa, johon kuuluu harvinaisten sairauksien lääkkeiden ja lääketieteellisen tutkimuksen alaan liittyviä aloitteita,(13) harvinaiset sairaudet on määritelty yhteisön toiminnan ensisijaiseksi alaksi kansanterveyden toimintakehystä koskevassa 24 päivänä marraskuuta 1993 annetussa komission tiedonannossa,(14) keskipitkän ajan sosiaalisesta toimintaohjelmasta 1995-1997 16 päivänä tammikuuta 1996 antamassaan päätöslauselmassa(5) Euroopan parlamentti pyysi komissiota esittämään asianmukaisia menettelyjä noudattaen edellä mainitussa tiedonannossa tarkoitetun harvinaisia sairauksia koskevan toimintaohjelman,(15) aloilla, jotka eivät kuulu yhteisön yksinomaiseen toimivaltaan, kuten harvinaisia sairauksia koskevat toimet, yhteisö toissijaisuusperiaatteen mukaisesti toimii vain siinä tapauksessa ja siinä laajuudessa, kuin suunniteltu toiminta laajuutensa tai vaikutustensa takia voidaan toteuttaa paremmin yhteisön tasolla,(16) yhteisö voi tuoda lisäarvoa jäsenvaltioiden harvinaisia sairauksia koskeville toimille koordinoimalla kansallisia toimenpiteitä, levittämällä tietoja ja kokemuksia, vahvistamalla yhteiset ensisijaiset tavoitteet, kehittämällä asiaankuuluvia verkkoja ja valitsemalla eurooppalaisia yhteisönlaajuisia hankkeita sekä motivoimalla ja aktivoimalla kaikkia asianosaisia, erityisesti terveydenhoitoalan ammattilaisia, tutkijoita ja näistä sairauksista suoranaisesti tai välillisesti kärsiviä henkilöitä,(17) olisi mahdollisimman pian tämän ohjelman alkamisesta edistettävä johdonmukaisen ja täydentävän harvinaisia sairauksia koskevan eurooppalaisen tietoverkon perustamista ja sen saatavuutta hyödyntäen erityisesti nykyisiä tietokantoja,(18) yhteistyötä kansanterveyden alalla toimivaltaisten kansainvälisten järjestöHojen, erityisesti Maailman terveysjärjestön (WHO), ja kolmansien maiden kanssa olisi edistettävä ja olisi kannustettava ylikansalliseen yhteistyöhön niitä vapaaehtoisjärjestöjä, jotka tukevat harvinaisista sairauksista suoranaisesti tai välillisesti kärsiviä henkilöitä,(19) käytettävissä oleva huipputekniikka voi edesauttaa merkittävästi edellä mainittua parempien tietojen ja paremman käsityksen saamista sekä laajempaa tietojen levittämistä harvinaisista sairauksista, ja tätä tekniikkaa olisi käytettävä ohjelman tavoitteiden ja toimien toteuttamisen tehostamiseksi; harvinaisia sairauksia koskeva toimintaohjelma on toteutettava osana yleistä ja johdonmukaista toimintalinjaa, johon kuuluu harvinaisten sairauksien lääkkeiden, joiden kaupallinen kannattavuus voisi olla riittämätön, ja lääketieteellisen tutkimuksen alaan liittyviä aloitteita,(20) järjestelmällistä terveystietojen kokoamista toteutetaan Euroopan parlamentin ja neuvoston päätöksellä N:o 1400/97/EY(6) hyväksytyn terveystilanteen seurantaa koskevan yhteisön toimintaohjelman (1997-2001) puitteissa; on syytä varmistaa säännöllinen tietojenvaihto tämän ohjelman ja kyseisen yhteisön toimintaohjelman välillä terveystilanteen seurannan osalta,(21) ohjelman keston olisi oltava viisi vuotta, jotta asetettujen tavoitteiden saavuttamiseksi tarvittavien toimien toteuttamiselle olisi riittävästi aikaa,(22) toteutettuja toimia olisi ohjelman merkityksen ja vaikutuksen lisäämiseksi arvioitava jatkuvasti erityisesti toimien tehokkuuden ja asetettujen tavoitteiden saavuttamisen kannalta,(23) on syytä varata mahdollisuus tämän ohjelman mukauttamiseen tai muuttamiseen yhteisön toiminnassa kansanterveyden alalla yleisesti tapahtuvan arvioinnin ja kehityksen huomioon ottamiseksi,(24) yhteisön erityissäännösten laatimisen on myötävaikutettava siihen, että kaikille jäsenvaltioille ilmoitetaan nopeasti hätätilanteesta niin, että väestönsuojelu voidaan varmistaa,(25) nämä tietojen nopeaa vaihtamista koskevat yhteisön säännökset eivät saa vaikuttaa perustamissopimuksista tai kahden- tai monenvälisistä yleissopimuksista johtaviin jäsenvaltioiden oikeuksiin tai velvollisuuksiin,(26) on tärkeää, että komissio varmistaa tämän ohjelman toteuttamisen kiinteässä yhteistyössä jäsenvaltioiden kanssa,(27) Euroopan parlamentti, neuvosto ja komissio ovat tehneet 20 päivänä joulukuuta 1994 sopimuksen yhteistoimintatavasta EY:n perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä(7), ja(28) tällä päätöksellä vahvistetaan ohjelman koko keston ajaksi rahoituspuitteet, jotka Euroopan parlamentin, neuvoston ja komission 6 päivänä maaliskuuta 1995 antaman julistuksen(8) 1 kohdan mukaisesti muodostavat ensisijaisen ohjeen budjettivallan käyttäjälle vuosittaisessa talousarviomenettelyssä,OVAT PÄÄTTÄNEET SEURAAVAA:1 artiklaOhjelman kesto ja sen tavoitteet1. Harvinaisia sairauksia, mukaan lukien perinnölliset sairaudet, koskeva yhteisön ohjelma, jäljempänä "tämä ohjelma", hyväksytään 1 päivänä tammikuuta 1999 alkavaksi ja 31 päivänä joulukuuta 2003 päättyväksi kaudeksi osana kansanterveyden alalla toteutettavia toimia.2. Tämän ohjelman tavoitteena on yhdessä muiden yhteisön toimien kanssa myötävaikuttaa siihen, että taataan korkeatasoinen terveyden suojelu harvinaisten sairauksien osalta antamalla tietoa, erityisesti edistämällä johdonmukaisen ja täydentävän harvinaisia sairauksia koskevan eurooppalaisen tietoverkon perustamista, ja helpottamalla erityisesti terveydenhoitoalan ammattilaisten, tutkijoiden ja näistä sairauksista suoranaisesti tai välillisesti kärsivien henkilöiden tiedonsaantia näistä harvinaisista sairauksista, kannustamalla ylikansalliseen yhteistyöhön niitä vapaaehtoisjärjestöjä ja terveydenhoitoalan järjestöjä, jotka tukevat viimeksi mainittuja henkilöitä, ja vahvistamalla tätä yhteistyötä ja varmistamalla, että klustereiden käsittely on asianmukaista, sekä edistämällä harvinaisten sairauksien seurantaa.3. Tämän ohjelman puitteissa toteutettavat toimet luetellaan liitteessä.2 artiklaToteuttaminen1. Komissio varmistaa liitteessä lueteltujen toimien toteuttamisen 5 artiklan mukaisesti kiinteässä yhteistyössä jäsenvaltioiden kanssa.2. Komissio tekee yhteistyötä harvinaisten sairauksien alalla toimivien laitosten ja järjestöjen kanssa.3 artiklaJohdonmukaisuus ja täydentävyysKomissio huolehtii siitä, että tämän ohjelman mukaisesti toteutettavat yhteisön toimet ja muiden yhteisön ohjelmien ja toimien perusteella etenkin kansanterveyden alalla toteutetut toimet sekä harvinaisten sairauksien lääkkeiden ja lääketieteellisen tutkimuksen alaan liittyvät aloitteet ovat keskenään johdonmukaisia ja toisiaan täydentäviä.4 artiklaTalousarvio1. Rahoituspuitteet tämän ohjelman toteuttamiseksi 1 artiklassa tarkoitetuksi kaudeksi vahvistetaan 6,5 miljoonaksi euroksi.2. Budjettivallan käyttäjä hyväksyy vuosittaiset määrärahat rahoitusnäkymien rajoissa.5 artiklaKomitea1. Komissiota avustaa komitea, joka muodostuu kahdesta kunkin jäsenvaltion nimeämästä edustajasta ja jonka puheenjohtajana on komission edustaja.2. Komission edustaja tekee komitealle ehdotukset tarvittavista toimenpiteistä, jotka koskevat:a) komitean työjärjestystä;b) vuosittaista työohjelmaa, jossa osoitetaan toiminnan painopisteet;c) tähän ohjelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyitä, mukaan lukien myös ne, jotka koskevat yhteistyötä kansanterveyden alalla toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista;d) arviointimenettelyä;e) tulosten levitystä ja siirtämistä koskevia yksityiskohtaisia sääntöjä;f) yksityiskohtaisia sääntöjä, jotka koskevat koordinointia tämän ohjelman tavoitteen saavuttamiseen välittömästi liittyvien ohjelmien ja aloitteiden kanssa;g) edellä 2 artiklan 2 kohdassa tarkoitettujen laitosten ja järjestöjen kanssa tehtävää yhteistyötä koskevia yksityiskohtaisia sääntöjä.Komitea antaa lausuntonsa edellä tarkoitettuja toimenpiteitä koskevista ehdotuksista määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean antaman lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa:- komissio lykkää päättämiensä toimenpiteiden soveltamista kahdella kuukaudella ilmoituksen tekopäivästä;- neuvosto voi määräenemmistöllä päättää asiasta toisin ensimmäisessä luetelmakohdassa tarkoitetun ajan kuluessa.3. Lisäksi komissio voi kuulla komiteaa kaikissa tämän ohjelman toteuttamista koskevissa kysymyksissä.Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.4. Komission edustaja ilmoittaa komitealle säännöllisesti:- tämän ohjelman puitteissa myönnetyistä rahoitustuista (määrä, kesto, jakautuminen ja tuen saajat);- tämän ohjelman tavoitteen toteuttamiseen suoraan yhteydessä olevista komission ehdotuksista tai yhteisön aloitteista ja ohjelmien toteuttamisesta muilla aloilla 3 artiklassa tarkoitetun johdonmukaisuuden ja täydentävyyden varmistamiseksi.6 artiklaKansainvälinen yhteistyö1. Tätä ohjelmaa toteutettaessa yhteistyötä kolmansien maiden sekä kansanterveyden alalla toimivaltaisten kansainvälisten järjestöjen, erityisesti Maailman terveysjärjestön (WHO), kanssa edistetään ja toteutetaan tässä ohjelmassa tarkoitettujen toimien osalta 5 artiklassa säädettyä menettelyä noudattaen, sanotun kuitenkaan rajoittamatta perustamissopimuksen 228 artiklan soveltamista.2. Tähän ohjelmaan voivat osallistua Keski-Euroopan assosioituneet maat niiden kanssa tehtävissä, yhteisön ohjelmiin osallistumista koskevissa assosiaatiosopimuksissa tai niihin liittyvissä lisäpöytäkirjoissa vahvistettujen edellytysten mukaisesti.Kypros ja Malta voivat niiden kanssa sovittavien menettelyjen mukaisesti osallistua tähän ohjelmaan ylimääräisten määrärahojen puitteissa samojen sääntöjen mukaisesti, joita sovelletaan Euroopan vapaakauppaliiton (EFTA) maihin.7 artiklaSeuranta ja arviointi1. Tämän päätöksen täytäntöönpanossa komissio toteuttaa tarvittavat toimenpiteet varmistaakseen ohjelman seurannan ja jatkuvan arvioinnin ottaen huomioon 1 artiklassa tarkoitetun tavoitteen.2. Komissio esittää Euroopan parlamentille ja neuvostolle väliaikakertomuksen tämän ohjelman kolmantena vuonna ja lopullisen kertomuksen tämän ohjelman päättyessä. Komissio esittää kertomuksissa tiedot yhteisön rahoituksesta eri toiminta-aloilla sekä tiedot, jotka koskevat johdonmukaisuutta ja täydentävyyttä muiden 3 artiklassa tarkoitettujen toimien kanssa sekä tämän artiklan 1 kohdassa tarkoitetun arvioinnin tulokset. Se toimittaa nämä kertomukset myös talous- ja sosiaalikomitealle sekä alueiden komitealle. Väliaikakertomuksessa olisi myös otettava huomioon kansanterveyden alalla toteutetun yhteisön toiminnan puitteissa tapahtunut kehitys.3. Komissio voi tarvittaessa tehdä asianmukaisia ehdotuksia tämän ohjelman muuttamiseksi tai mukauttamiseksi 2 kohdassa tarkoitetun väliaikakertomuksen pohjalta.Tehty Luxemburgissa 29 päivänä huhtikuuta 1999.Euroopan parlamentin puolestaJ. M. GIL-ROBLESPuhemiesNeuvoston puolestaW. MÜLLERPuheenjohtaja(1) EYVL C 203, 3.7.1997, s. 6 ja EYVL C 160, 27.5.1998, s. 8.(2) EYVL C 19, 21.1.1998, s. 4.(3) EYVL C 64, 27.2.1998, s. 96.(4) Euroopan parlamentin lausunto annettu 11. maaliskuuta 1998 (EYVL C 104, 6.4.1998, s. 133), neuvoston yhteinen kanta vahvistettu 30. huhtikuuta 1998 (EYVL C 227, 20.7.1998, s. 1) ja Euroopan parlamentin päätös tehty 8. lokakuuta 1998 (EYVL C 328, 26.10.1998. s. 148). Neuvoston päätös tehty 22. huhtikuuta 1999 ja Euroopan parlamentin päätös tehty 14. huhtikuuta 1999.(5) EYVL C 32, 5.2.1996, s. 24.(6) EYVL L 193, 22.7.1997, s. 1.(7) EYVL C 102, 4.4.1996, s. 1.(8) EYVL C 102, 4.4.1996, s. 4.LIITETOIMET1. Edistetään johdonmukaisen ja täydentävän harvinaisia sairauksia koskevan eurooppalaisen tietoverkon perustamista ja sen saatavuutta hyödyntäen myös nykyisiä tietokantoja. Tiedot olisi luetteloitava siten, että luettelossa on sairauden nimi, sen vaihtoehtoiset nimitykset, häiriön yleiskuvaus, oireet, syyt, epidemiologiset tiedot, ehkäisevät toimet, vakiohoidot, kliiniset tutkimukset, taudinmäärityksiä tekevät laboratoriot ja erikoistuneet lääkärinvastaanotot, tutkimusohjelmat ja tahot, joihin voidaan ottaa yhteyttä lisätietojen saamiseksi. Näiden tietojen saatavuudesta olisi tiedotettava niin laajasti kuin mahdollista, mukaan lukien Internetissä.2. Myötävaikutetaan terveydenhoidon ammattilaisten koulutukseen ja tietojen ajan tasalle saattamiseen, jotta harvinaiset sairaudet voitaisiin paremmin havaita aikaisemmin, tunnistaa, hoitaa ja ehkäistä.3. Edistetään samoista harvinaisista sairauksista suoraan tai epäsuoraan kärsivien tai vapaaehtoistyöntekijöiden ja kyseisten sairauksien kanssa ammattinsa puolesta tekemisissä olevien ihmisryhmien ylikansallista yhteistyötä ja verkottumista sekä koordinointia yhteisön tasolla työn jatkuvuuden ja ylikansallisen yhteistyön edistämiseksi.4. Tuetaan yhteisön tasolla harvinaisten sairauksien seurantaa jäsenvaltioissa ja klustereihin liittyviä ennakoivia varoitusjärjestelmiä ja edistetään näiden sairauksien hoidon ja klusterien ilmenemiseen nopeasti reagoivien asiantuntijoiden verkottumista ja koulutusta.


title: 2009/674/EY: Euroopan parlamentin päätös, tehty 23 päivänä huhtikuuta 2009 , Euroopan ympäristökeskuksen tilien päättämisestä varainhoitovuodelta 2007

text:
               26.9.2009

               FI

               Euroopan unionin virallinen lehti

               L 255/184

      EUROOPAN PARLAMENTIN PÄÄTÖS,

   tehty 23 päivänä huhtikuuta 2009,
   Euroopan ympäristökeskuksen tilien päättämisestä varainhoitovuodelta 2007
   (2009/674/EY)
   EUROOPAN PARLAMENTTI, joka

               —

               ottaa huomioon Euroopan ympäristökeskuksen lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2007 sekä keskuksen vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7 päivänä toukokuuta 1990 annetun neuvoston asetuksen (ETY) N:o 1210/90 (4) ja erityisesti sen 13 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0171/2009),

               1.

               toteaa, että Euroopan ympäristökeskuksen lopullinen tilinpäätös on tilintarkastustuomioistuimen kertomuksen liitteenä;

               2.

               hyväksyy Euroopan ympäristökeskuksen tilien päättämisen varainhoitovuodelta 2007;

               3.

               kehottaa puhemiestä välittämään tämän päätöksen Euroopan ympäristökeskuksen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 4.

      (2)  EUVL C 311, 5.12.2008, s. 64.

      (3)  EYVL L 248, 16.9.2002, s. 1.

      (4)  EYVL L 120, 11.5.1990, s. 1.

      (5)  EYVL L 357, 31.12.2002, s. 72.


Avis juridique important

|

31998D0285

98/285/EY: Komission päätös, tehty 23 päivänä huhtikuuta 1998, verkkojen kautta tapahtuvan maakaasun siirron asiantuntijoiden komitean perustamisesta tehdyn päätöksen 95/539/EY muuttamisesta (ETA:n kannalta merkityksellinen teksti)

Virallinen lehti nro L 128 , 30/04/1998 s. 0070 - 0070

KOMISSION PÄÄTÖS,tehty 23 päivänä huhtikuuta 1998,verkkojen kautta tapahtuvan maakaasun siirron asiantuntijoiden komitean perustamisesta tehdyn päätöksen 95/539/EY muuttamisesta (ETA:n kannalta merkityksellinen teksti) (98/285/EY) EUROOPAN YHTEISÖJEN KOMISSIO, jokaottaa huomioon Euroopan yhteisöjen perustamissopimuksen,sekä katsoo, ettäkomission päätöksellä 95/539/EY (1) perustetun verkkojen kautta tapahtuvan maakaasun siirron asiantuntijoiden komitean työn jatkuvuuden vuoksi on aiheellista kumota 6 artiklan ("Toimikausi") 3 kohdassa oleva säännös, japäätös 95/539/EY olisi muutettava vastaavasti,ON PÄÄTTÄNYT SEURAAVAA:Ainoa artikla Kumotaan päätöksen 95/539/EY 6 artiklan 3 kohta.Tehty Brysselissä 23 päivänä huhtikuuta 1998.Komission puolestaChristos PAPOUTSISKomission jäsen(1) EYVL L 304, 16.12.1995, s. 57


Avis juridique important

|

31987D0209

87/209/ETY: Neuvoston päätös, tehty 9 päivänä helmikuuta 1987, Meksikon liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä

Virallinen lehti nro L 081 , 25/03/1987 s. 0042 - 0042 Suomenk. erityispainos Alue 11 Nide 11 s. 0435  Ruotsink. erityispainos Alue 11 Nide 11 s. 0435

NEUVOSTON PÄÄTÖS,tehty 9 päivänä helmikuuta 1987,Meksikon liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä (87/209/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,sekä katsoo, ettäMeksiko on aloittanut Euroopan talousyhteisön ja muiden tullitariffeja ja kauppaa koskevan yleissopimuksen sopimuspuolten kanssa neuvottelut liittyäkseen mainittuun yleissopimukseen, jayhteisö hyväksyy näiden neuvottelujen tulokset,ON PÄÄTTÄNYT SEURAAVAA:1 artikla Hyväksytään Euroopan talousyhteisön puolesta pöytäkirja Meksikon liittymisestä tullitariffeja ja kauppaa koskevaan yleissopimukseen.Pöytäkirjan teksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa pöytäkirja yhteisöä sitovasti.Tehty Brysselissä 9 päivänä helmikuuta 1987.Neuvoston puolestaPuheenjohtajaM. EYSKENS


title: 2013/471/EU: Neuvoston päätös, annettu 23 päivänä syyskuuta 2013 , Euroopan talous- ja sosiaalikomitean jäsenten ja varajäsenten päivärahojen myöntämisestä ja matkakulujen korvaamisesta

text:
                  25.9.2013

                  FI

                  Euroopan unionin virallinen lehti

                  L 253/22

         NEUVOSTON PÄÄTÖS,
         annettu 23 päivänä syyskuuta 2013,
         Euroopan talous- ja sosiaalikomitean jäsenten ja varajäsenten päivärahojen myöntämisestä ja matkakulujen korvaamisesta
         (2013/471/EU)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 301 artiklan kolmannen kohdan,
         sekä katsoo seuraavaa:

                     (1)

                     Neuvoston päätöksessä 81/121/ETY (1) säädettiin Euroopan talous- ja sosiaalikomitean, jäljempänä ’komitea’, jäsenten, varajäsenten ja asiantuntijoiden päivärahojen myöntämistä ja matkakulujen korvaamista koskevista säännöistä.

                     (2)

                     Euroopan parlamentti totesi 10 päivänä toukokuuta 2012 antamassaan päätöslauselmassa (2), että komitean työvaliokunta päätti komitean jäsenten ja varajäsenten kulukorvausjärjestelmän uudistamisesta.

                     (3)

                     Komitea pyysi 12 päivänä lokakuuta 2012, että neuvosto hyväksyisi komitean jäsenten ja varajäsenten päivärahojen myöntämisestä ja matkakulujen korvaamisesta uuden päätöksen, joka kumoaisi ja korvaisi päätöksen 81/121/ETY.

                     (4)

                     Komitean jäsenille ja varajäsenille maksettavien päivärahojen määrät olisi mukautettava. Olisi myös säädettävä järjestelmästä, jonka mukaan matkakustannukset korvataan todellisten kustannusten perusteella, sekä jäsenille ja varajäsenille heidän tehtäviensä suorittamiseen käyttämänsä ajan ja siihen liittyvien hallintokustannusten hyvittämiseksi maksettavista korvauksista.

                     (5)

                     Korvausten myöntämistä ja matkakulujen korvaamista sekä matkakulukorvausten enimmäismäärän asettamista koskevat yksityiskohtaiset säännöt olisi tarpeen mukaan vahvistettava komitean tasolla.

                     (6)

                     Jotta komitean jäsenille ja varajäsenille taataan asianmukainen jatkuvuus, olisi säädettävä siirtymäsäännöistä.

                     (7)

                     Päätös 81/121/ETY olisi sen vuoksi kumottava,

               ON HYVÄKSYNYT TÄMÄN PÄÄTÖKSEN:

            1 artikla
            Euroopan talous- ja sosiaalikomitean, jäljempänä ’komitea’, jäsenillä ja varajäsenillä, jäljempänä yhdessä ’korvaukseen oikeutetut henkilöt’, on oikeus päivärahaan kokouspäiviltä sekä matkakulujen korvauksiin, välimatkakorvauksiin ja matkan kestosta johtuviin korvauksiin tämän päätöksen mukaisesti.

            2 artikla

               1.   Päiväraha korvaukseen oikeutetuille henkilöille, jotka osallistuvat kokouksiin, on 290 euroa.
               Komitea voi päättää päivärahan korottamisesta enintään 50 prosentilla,

                           a)

                           jos yhteen tai useampaan kokoukseen asianmukaisesti kutsutulle korvaukseen oikeutetulle henkilölle koituu kustannuksia yöpymisestä kokouspaikkakunnalla sekä ennen ensimmäistä kokousta että viimeisen kokouksen jälkeen; tai

                           b)

                           jos Brysselistä tehdään virkamatka paikkaan, jossa korvaukseen oikeutetulle henkilölle valitun hotellimajoituksen hinta ylittää 150 euroa yöltä.

               2.   Päivärahaa voidaan maksaa sen saajille enintään kahdelta kahden kokouksen väliin jäävältä päivältä, jos päiväraha on pienempi kuin korvaukseen oikeutetulle henkilölle aiheutuvien matkakulujen korvaus, jos hän tekisi edestakaisen matkan kokousten välillä.

            3 artikla
            Matkakulut korvataan korvauksiin oikeutetuille henkilöille todellisten kulujen perusteella. Komitea vahvistaa asianmukaiset korvausten enimmäismäärät sen varmistamiseksi, että komitean matkakulujen määrä ei ylitä sen hyväksytyn vuotuisen talousarvion mukaista tasoa.

            4 artikla
            Korvauksiin oikeutetut henkilöt ovat oikeutettuja välimatkakorvauksiin ja matkan kestosta johtuviin korvauksiin. Korvaukseen oikeutetulla henkilöllä on asuinpaikkansa ja Brysselin välillä tekemiensä matkojen osalta oikeus korvauksiin yhdestä matkasta Brysseliin ja yhdestä matkasta Brysselistä kutakin komiteassa tekemäänsä työviikkoa kohti.

            5 artikla
            Komitea hyväksyy yksityiskohtaiset säännökset 2, 3 ja 4 artiklan täytäntöönpanosta viimeistään 16 päivään tammikuuta 2014 mennessä.

            6 artikla
            Edellä 4 artiklassa tarkoitettu välimatkakorvaus lasketaan seuraavasti:

                        a)

                        0–50 km: 15 euroa;

                        b)

                        51–500 km: 0,08 euroa/km;

                        c)

                        501–1 000 km: 0,04 euroa/km;

                        d)

                        1 001–3 000 km: 0,02 euroa/km;

                        e)

                        yli 3 000 km: ei korvausta.

            7 artikla
            Edellä 4 artiklassa tarkoitettu matkan kestosta johtuva korvaus lasketaan seuraavasti:

                        a)

                        yhteensä 2–4 tuntia: yksi kahdeksasosa 2 artiklassa säädetystä päivärahasta;

                        b)

                        yhteensä 4–6 tuntia: yksi neljäsosa 2 artiklassa säädetystä päivärahasta;

                        c)

                        yhteensä yli 6 tuntia, ei edellytä yöpymistä: puolet 2 artiklassa säädetystä päivärahasta;

                        d)

                        yhteensä yli 6 tuntia, edellyttää yöpymistä: 2 artiklassa säädetty korvaus kokonaisuudessaan tositteita vastaan.

            8 artikla

               1.   Korvaukseen oikeutetut henkilöt voivat siirtymätoimenpiteenä pyytää, että päätöksen 81/121/ETY soveltamista heihin jatketaan heidän 20 päivänä syyskuuta 2015 päättyvän toimikautensa loppuun, ellei tämän artiklan 2 kohdassa toisin säädetä.

               2.   Tämän artiklan 1 kohtaa sovellettaessa komitea voi päättää vähennysten soveltamisesta päätöksessä 81/121/ETY vahvistettuihin määriin.

            9 artikla
            Komitea toimittaa Euroopan parlamentille ja neuvostolle viimeistään kunkin vuoden 30 päivänä huhtikuuta yksityiskohtaisen selvityksen korvaukseen oikeutetuille henkilöille edellisenä vuotena maksetuista matkakulu- ja muista korvauksista. Selvityksen on sisällettävä yksityiskohtaiset tiedot korvaukseen oikeutettujen henkilöiden lukumäärästä, matkojen määrästä, määränpäästä ja matkustusluokasta, aiheutuneista ja korvatuista matkakuluista sekä maksetuista korvauksista.

            10 artikla
            Komitea antaa viimeistään 16 päivänä lokakuuta 2015 neuvostolle arviointikertomuksen tämän päätöksen soveltamisesta ja erityisesti sen talousarviovaikutuksista.
            Arviointikertomukseen sisältyvät seikat, joiden perusteella neuvosto voi tarvittaessa päättää tarpeen mukaan korvaukseen oikeutettujen henkilöiden korvauksista.

            11 artikla
            Kumotaan päätös 81/121/ETY 15 päivästä lokakuuta 2013, sanotun kuitenkaan rajoittamatta 8 artiklan 1 kohdan soveltamista.

            12 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tehty Brysselissä 23 päivänä syyskuuta 2013.

                  Neuvoston puolesta

                  Puheenjohtaja

               V. JUKNA

            (1)  Neuvoston päätös 81/121/ETY, tehty 3 päivänä maaliskuuta 1981, talous- ja sosiaalikomitean jäsenten, varajäsenten ja asiantuntijoiden päivärahojen myöntämisestä ja matkakulujen korvaamisesta (EYVL L 67, 12.3.1981, s. 29).

            (2)  EUVL L 286, 17.10.2012, s. 110.


Avis juridique important

|

32002D0601

2002/601/EY: Neuvoston päätös, tehty 27 päivänä kesäkuuta 2002, Euroopan laajuisen korkeakouluopetusta koskevan yhteistyöohjelman kolmannen vaiheen (Tempus III) (2000—2006) hyväksymisestä tehdyn neuvoston päätöksen 1999/311/EY muuttamisesta

Virallinen lehti nro L 195 , 24/07/2002 s. 0034 - 0037

Neuvoston päätös,tehty 27 päivänä kesäkuuta 2002,Euroopan laajuisen korkeakouluopetusta koskevan yhteistyöohjelman kolmannen vaiheen (Tempus III) (2000-2006) hyväksymisestä tehdyn neuvoston päätöksen 1999/311/EY muuttamisesta(2002/601/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),on kuullut alueiden komiteaa,sekä katsoo seuraavaa:(1) Neuvosto antoi 23 päivänä heinäkuuta 1996 asetuksen (EY) N:o 1488/96 rahoituksellisista ja teknisistä toimenpiteistä (MEDA) taloudellisen ja yhteiskunnallisen rakenneuudistuksen tukemiseksi Euro-Välimeri-yhteistyökumppanuuden puitteissa(4).(2) Välimeren alue on ensisijaisen tärkeä yhteisölle, ja Välimeren alueen yhteistyökumppanien poliittinen, taloudellinen ja yhteiskunnallinen kehitys asettaa yhä suurempia haasteita.(3) On tärkeää jatkaa ja tiivistää 27 päivänä marraskuuta 1995 annetulla Barcelonan julistuksella perustetun Euro-Välimeri-kumppanuuden yhteydessä aloitettua yhteistyötä.(4) Barcelonan julistuksessa tunnustetaan, että kulttuuri- ja sivistysperinteet koko Välimeren alueella, kulttuurien välinen vuoropuhelu sekä tieteellinen, teknologinen ja henkilövaihto ovat olennainen tekijä Välimeren kansojen välisessä lähentymisessä ja ymmärtämyksen sekä keskinäisen tuntemuksen parantamisessa. Julistuksessa pidetään inhimillisten voimavarojen kehittämistä ensiarvoisen tärkeänä erityisesti nuorison kasvatuksessa ja koulutuksessa sekä kulttuurin alalla ja tiedostetaan se keskeinen merkitys, joka kansalaisyhteiskunnalla voi olla Euro-Välimeri-kumppanuuden kehittämisessä, ja kansalaisyhteiskunnan keskeinen asema kansojen välisen ymmärtämyksen parantamisessa ja kansojen lähentymisessä.(5) Euro-Välimeri-yhteistyö korkea-asteen koulutuksen alalla on välttämätöntä, jotta voidaan saavuttaa Barcelonan julistuksessa asetetut päätavoitteet ja varsinkin kehittää inhimillisiä voimavaroja, edistää kulttuurien välistä ymmärtämystä ja kansojen lähentymistä Euro-Välimeri-alueella sekä kehittää vapaita ja menestyviä kansalaisyhteiskuntia.(6) Neuvosto teki 29 päivänä huhtikuuta 1999 päätöksen 1999/311/EY Euroopan laajuisen korkeakouluopetusta koskevan yhteistyöohjelman kolmannen vaiheen (Tempus III) (2000-2006) hyväksymisestä(5).(7) Tempus III -ohjelma on osoittautunut tehokkaaksi välineeksi rakenteellisessa yhteistyössä ja korkea-asteen koulutuksen kehittämisessä inhimillisten voimavarojen ja ammattitaidon parantaminen mukaan luettuina. Yliopistojen ja niiden henkilöstön kautta se voi vaikuttaa tehokkaasti myös julkisten hallinto- ja koulutusrakenteiden kehittämiseen tukikelpoisissa maissa.(8) Kun Tempus III -ohjelman alueellista soveltamisalaa laajennetaan asetuksessa (EY) N:o 1488/96 tarkoitettuihin kolmansiin maihin ja alueisiin Välimeren alueella, voidaan ohjelman todettuja vahvuuksia kehittää edelleen, saada aikaan merkittäviä säästöjä ja edistää alueellista yhteistyötä laajemmalla Euro-Välimeri-alueella.(9) On syytä jatkaa Tempus III -ohjelman kattamaa kautta kuudella kuukaudella 31 päivään joulukuuta 2006 asti rahoitussäännöksiä mukauttamatta, koska tämä kausi vastaa rahoitusnäkymien sekä yhteisön muiden keskeisten koulutusalan ohjelmien kestoa.(10) Tempus III -ohjelman täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(6) mukaisesti.(11) Sen vuoksi päätös 1999/311/EY olisi muutettava,ON PÄÄTTÄNYT SEURAAVAA:Ainoa artiklaMuutetaan päätös 1999/311/EY seuraavasti:1. Korvataan 1 ja 2 artikla seuraavasti: " 1 artiklaTempus III -ohjelman kestoEuroopan laajuisen korkea-asteen koulutusta koskevan yhteistyöohjelman kolmas vaihe, jäljempänä 'Tempus III -ohjelma', hyväksytään 1 päivänä heinäkuuta 2000 alkavaksi ja 31 päivänä joulukuuta 2006 päättyväksi jaksoksi.2 artiklaTukikelpoiset maat1. Tempus III -ohjelma koskee Albanialle, Bosnia ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta 5 päivänä joulukuuta 2000 annetun neuvoston asetuksen (EY) N:o 2666/2000(7) edunsaajamaita sekä avun toimittamisesta Itä-Euroopan ja Keski-Aasian kumppanivaltioille 29 päivänä joulukuuta 1999 annetussa neuvoston asetuksessa (EY, Euratom) N:o 99/2000(8) tarkoitettuja entisen Neuvostoliiton uusia itsenäisiä valtioita ja Mongoliaa sekä rahoituksellisista ja teknisistä toimenpiteistä (MEDA) taloudellisen ja yhteiskunnallisen rakenneuudistuksen tukemiseksi Euro-Välimeri-yhteistyökumppanuuden puitteissa 23 päivänä heinäkuuta 1996 annetussa neuvoston asetuksessa (EY) N:o 1488/96(9) lueteltuja Välimeren alueen kolmansia maita ja alueita. Näitä maita ja alueita nimitetään jäljempänä 'tukikelpoisiksi maiksi'.2. Kunkin maan tilannearvion perusteella komissio sopii 1 kohdassa tarkoitetuissa asetuksissa tarkoitettujen menettelyjen mukaisesti asianomaisten tukikelpoisten maiden kanssa siitä, olisiko niiden osallistuttava Tempus III -ohjelmaan, sekä niiden osallistumisen luonteesta ja edellytyksistä. Asetuksen 10 artiklan 1 kohdan edellytyksiä sovelletaan tukikelpoisiin maihin, jotka eivät osallistu Tempus III -ohjelmaan."2. Korvataan 5, 6 ja 7 artikla seuraavasti: " 5 artiklaTavoite1. Tempus III -ohjelman tavoitteena on edistää osana 2 artiklan 1 kohdassa tarkoitettujen asetusten suuntaviivoja ja yleisiä tavoitteita täydentäen samalla niihin perustuvia ohjelmia ja alakohtaisia lähestymistapoja korkeakoulujärjestelmien kehittämistä tukikelpoisissa maissa mahdollisimman tasapainoisessa yhteistyössä kaikista jäsenvaltioista tulevien kumppaneiden kanssa.2. Erityisesti Tempus III -ohjelmaa) edistää kulttuurien välistä ymmärtämystä ja lähentymistä sekä kehittää vapaita ja menestyviä kansalaisyhteiskuntia; jab) helpottaa tukikelpoisten maiden korkea-asteen koulutuksen sopeutumista ja kehittämistä niin, että ne vastaavat paremmin maiden sosioekonomisia ja kulttuuritarpeita, ratkaisemalla seuraavia ongelmia:i) opetussuunnitelmien kehittäminen ja uudistaminen ensisijaisina pidetyillä aloilla;ii) korkea-asteen koulutuksen ja laitosten rakenteiden sekä niiden hallinnon uudistus ja kehittäminen;iii) sellaisen ammatillisen pätevyyden antavan ammattikoulutuksen kehittäminen, joka helpottaa tietyistä talousuudistuksen ja -kehityksen yhteydessä tarvittavista korkean tason ammattitaidoista vallitsevaa pulaa, erityisesti parantamalla ja laajentamalla yhteyksiä teollisuuteen;iv) korkea-asteen koulutuksen osuus kansalaiseksi kasvattamisessa ja demokratian vahvistamisessa.3. Pyrkiessään Tempus III -ohjelman tavoitteeseen komissio noudattaa yhteisön yleistä, miesten ja naisten yhtäläisten mahdollisuuksien politiikkaa. Komissio myös varmistaa, ettei mitään kansalaisryhmää suljeta ohjelman ulkopuolelle tai syrjitä.6 artiklaVuoropuhelu tukikelpoisten maiden kanssaKomissio määrittää yhteisymmärryksessä kunkin tukikelpoisen maan toimivaltaisten viranomaisten kanssa Tempus III -ohjelmalle asetettavat yksityiskohtaiset painopistealueet ja tavoitteet ohjelman tavoitteen ja liitteen määräysten perusteella sekä erityisesti seuraavien seikkojen mukaisesti:a) edellä 2 artiklan 1 kohdassa tarkoitettujen asetusten yleiset tavoitteet;b) kunkin tukikelpoisen maan taloutta, yhteiskuntaa ja koulutusta koskevat toimintalinjat;c) tarve löytää tarkoituksenmukainen tasapaino valittujen painopistealojen ja Tempus III -ohjelmalle myönnettyjen varojen välillä.7 artiklaKomitea1. Komissio panee Tempus III -ohjelman täytäntöön liitteen määräysten mukaisesti vuosittain hyväksyttävien yksityiskohtaisten suuntaviivojen sekä yhteisymmärryksessä kunkin tukikelpoisen maan toimivaltaisten viranomaisten kanssa määritettyjen yksityiskohtaisten painopistealueiden ja tavoitteiden pohjalta 6 artiklan säännösten mukaisesti.2. Jäljempänä 4 ja 5 kohdassa tarkoitettu komitea avustaa komissiota erityisesti ohjelman täytäntöönpanossa ottaen huomioon 5 artiklassa esitetyn tavoitteen ja sovittaa työnsä yhteen muiden koulutuksen (Sokrates) ja ammatillisen koulutuksen (Leonardo) ohjelmien komiteoiden työn kanssa.3. Tämän päätöksen täytäntöönpanemiseksi tarvittavista, jäljempänä mainittuja seikkoja koskevista toimenpiteistä on päätettävä 4 kohdassa säädettyä menettelyä noudattaen:a) Tempus III -ohjelman yleiset suuntaviivat;b) yhteisön taloudellista apua koskevat valintamenettelyt ja yleiset suuntaviivat (avun määrät, kesto ja edunsaajat);c) Tempus III -ohjelman kokonaistasapainoon liittyvät kysymykset, mukaan luettuna jakautuminen eri toimien välillä;d) kunkin tukikelpoisen maan toimivaltaisten viranomaisten kanssa yksityiskohtaisesti sovittavat painopistealat ja tavoitteet;e) Tempus III -ohjelman valvonnan ja arvioinnin yksityiskohtaiset säännöt.4. Komissiota avustaa komitea.Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.Komitea vahvistaa työjärjestyksensä.5. Komissio voi myös kuulla komiteaa kaikissa Tempus III -ohjelman täytäntöönpanoa koskevissa kysymyksissä, vuosikertomus mukaan luettuna.Tällöin sovelletaan päätöksen 1999/468/EY 3 ja 7 artiklassa säädettyä menettelyä."3. Korvataan 9 ja 10 artikla seuraavasti: " 9 artiklaYhteydet yhteisön muihin toimiinKomissio huolehtii tämän päätöksen 7 artiklan 4 kohdassa ja tarvittaessa asetuksen (EY) N:o 2666/2000 10 artiklassa, asetuksen (EY, Euratom) N:o 99/2000 13 artiklassa ja asetuksen (EY) N:o 1488/96 11 artiklassa tarkoitettua menettelyä noudattaen sekä vuotuisten talousarvioita koskevien päätösten rajoissa johdonmukaisuudesta ja tarvittaessa täydentävyydestä niin yhteisössä kuin tukikelpoisille maille annettavan avun yhteydessä toteutettavien Tempus III -ohjelman ja muiden yhteisön toimien välillä ottaen huomioon erityisesti Euroopan koulutussäätiön toiminnan.10 artiklaYhteensovittaminen kolmansissa maissa toteutettavien toimien kanssa1. Komissio huolehtii aiheellisesta yhteensovittamisesta kolmansien maiden(10) tai näiden maiden korkeakoulujen ja yritysten Tempus III -ohjelman alalla toteuttamien toimien kanssa, mukaan luettuna tarvittaessa osallistuminen Tempus III -ohjelman hankkeisiin.2. Osallistuminen voi tapahtua eri tavoilla, mukaan luettuna yksi tai useampi seuraavista:a) osallistuminen Tempus III -ohjelman hankkeisiin yhteisrahoituksella;b) Tempus III -ohjelman tarjoamien mahdollisuuksien käyttäminen kahdenvälisesti rahoitettujen vaihtotoimien ohjaamiseen;c) Tempus III -ohjelman ja sellaisten kansallisen tason aloitteiden yhteensovittaminen, joilla on samat tavoitteet, mutta joita rahoitetaan ja hoidetaan erikseen;d) kaikkia tämän alan asiaankuuluvia aloitteita koskeva vastavuoroinen tietojenvaihto."4. Korvataan 12 artiklan toinen kohta seuraavasti: "Se esittää viimeistään 30 päivänä kesäkuuta 2004 välikertomuksen, joka sisältää arvioinnin tulokset sekä mahdollisesti ehdotukset Tempus III -ohjelman jatkamisesta tai mukauttamisesta 1 päivänä tammikuuta 2007 alkavan jakson osalta."5. Korvataan liitteen kohta "Yksilökohtaiset apurahat" tämän päätöksen liitteessä olevalla tekstillä.2 artiklaTätä päätöstä noudatetaan päivästä, jona se tehdään.Tämä päätös julkaistaan Euroopan yhteisöjen virallisessa lehdessä.Tehty Luxemburgissa 27 päivänä kesäkuuta 2002.Neuvoston puolestaPuheenjohtajaM. Arias Cañete(1) EYVL C 151 E, 25.6.2002, s. 118.(2) Lausunto annettu 14. toukokuuta 2002 (ei vielä julkaistu virallisessa lehdessä).(3) EYVL C 149, 21.6.2002, s. 36.(4) EYVL L 189, 30.7.1996, s. 1, asetus sellaisena kuin se on viimeksi muutettuna asetuksella (EY) N:o 2698/2000 (EYVL L 311, 12.12.2000, s. 1).(5) EYVL L 120, 8.5.1999, s. 30, päätös sellaisena kuin se on viimeksi muutettuna asetuksella (EY) N:o 2666/2000 (EYVL L 306, 7.12.2000, s. 1).(6) EYVL L 184, 17.7.1999, s. 23.(7) EYVL L 306, 7.12.2000, s. 1, asetus sellaisena kuin se on viimeksi muutettuna asetuksella (EY) N:o 2415/2001 (EYVL L 327, 12.12.2001, s. 3).(8) EYVL L 12, 18.1.2000, s. 1.(9) EYVL L 189, 30.7.1996, s. 1, asetus sellaisena kuin se on viimeksi muutettuna asetuksella (EY) N:o 2968/2000 (EYVL L 311, 12.12.2000, s. 1).(10) Nämä maat ovat G24-ryhmän jäseniä, jotka ovat 24 yhteisöön kuulumatonta valtiota: Kyproksen tasavalta ja Malta sekä Keski- ja Itä-Euroopan assosioituneet maat, ja osallistuminen koskee hankkeita, jotka toteutetaan Phare-ohjelman tukikelpoisten assosioitumattomien Keski- ja Itä-Euroopan maiden sekä sellaisten muiden maiden kanssa, jotka yhteisö vastedes saattaa päättää ottaa mukaan.LIITE"Yksilökohtaiset apurahatEuroopan yhteisö tukee eurooppalaisten yhteishankkeiden ja rakenteellisen ja/tai täydentävien toimenpiteiden lisäksi myös yksilökohtaisten apurahojen myöntämistä tukikelpoisten maiden tai yhteisön opettajille, tutkijoille, kouluttajille, korkeakoulujen hallintovirkamiehille, ministeriöiden korkeille virkamiehille, opetussuunnittelijoille ja muille koulutusalan asiantuntijoille sellaisia vierailuja varten, joiden tarkoituksena on parantaa korkeakoulutuksen laatua, kehittämistä ja uudistamista tukikelpoisissa maissa.Vierailut voivat koskea muun muassa seuraavia aloja:- kurssien ja opetusmateriaalin kehittäminen,- henkilöstön kouluttaminen erityisesti täydennyskoulutusjaksojen ja yrityksissä suoritettujen harjoittelujaksojen avulla,- opetus-, tutkimus- ja koulutustehtävät,- korkeakoulutuksen kehittämistä tukevat toimet,- eurooppalaisten järjestöjen, erityisesti korkeakoulujärjestöjen, toimintaan osallistuminen."


title: 2012/563/EU: Euroopan parlamentin päätös, 10. toukokuuta 2012 , Euroopan unionin elinten käännöskeskuksen varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/147

         EUROOPAN PARLAMENTIN PÄÄTÖS,
   10. toukokuuta 2012,
   Euroopan unionin elinten käännöskeskuksen varainhoitovuoden 2010 tilien päättämisestä
   (2012/563/EU)
   EUROOPAN PARLAMENTTI, joka

               —

               ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2010 sekä keskuksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan unionin elinten käännöskeskuksen perustamisesta 28 päivänä marraskuuta 1994 annetun neuvoston asetuksen (EY) N:o 2965/94 (3) ja erityisesti sen 14 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0125/2012),

               1.

               hyväksyy Euroopan unionin elinten käännöskeskuksen varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 117.

      (2)  EYVL L 248, 16.9.2002, s. 1.

      (3)  EYVL L 314, 7.12.1994, s. 1.

      (4)  EYVL L 357, 31.12.2002, s. 72.


title: 2005/244/EY: Neuvoston päätös, tehty 3 päivänä maaliskuuta 2005, Euroopan yhteisön ja Vietnamin sosialistisen tasavallan hallituksen välisen markkinoillepääsyä koskevan sopimuksen tekemisestä

text:
               22.3.2005

               FI

               Euroopan unionin virallinen lehti

               L 75/35

         NEUVOSTON PÄÄTÖS,
   tehty 3 päivänä maaliskuuta 2005,
   Euroopan yhteisön ja Vietnamin sosialistisen tasavallan hallituksen välisen markkinoillepääsyä koskevan sopimuksen tekemisestä
   (2005/244/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Komissio on neuvotellut yhteisön puolesta kahdenvälisen sopimuksen Vietnamin WTO:hon liittymiseen liittyvien markkinoillepääsyä koskevien sitoumusten varhaisesta täytäntöönpanosta.

               (2)

               Sopimus parafoitiin 3 päivänä joulukuuta 2004.

               (3)

               On tarpeellista, että sopimus, joka on väliaikaisluonteinen ja muodoltaan sui generis, tulee voimaan mahdollisimman pian, jotta se on tehokas. Sopimuksen tekeminen ei mitenkään vaikuta yhteisön lainsäädännön ja yhteisöjen tuomioistuimen tulkinnan mukaiseen yhteisön ja sen jäsenvaltioiden väliseen toimivallan jakoon.

               (4)

               Sopimus olisi hyväksyttävä Euroopan yhteisön puolesta,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Vietnamin sosialistisen tasavallan hallituksen välinen markkinoillepääsyä koskeva sopimus.
   Sopimuksen teksti on tämän päätöksen liitteenä.
   2 artikla
   Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.
   3 artikla
   Komissio toteuttaa tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1) 17 artiklassa tarkoitettua menettelyä noudattaen sopimuksen 5 artiklan 1 kohdassa määrätyn toimenpiteen eli alkaa soveltaa uudelleen tekstiili- ja vaatetustuotteiden kiintiöitä, jos Vietnam ei noudata sopimuksen 2, 3 ja 4 artiklan ja 15 päivänä helmikuuta 2003 parafoidun kirjeenvaihtona tehdyn sopimuksen 9 kohdan mukaisia velvoitteitaan.
   Tämän päätöksen, jolla sopimus hyväksytään, säännökset ovat ensisijaisia asetukseen (ETY) N:o 3030/93 nähden sikäli kuin ne koskevat samoja asioita.

      Tehty Brysselissä 3 päivänä maaliskuuta 2005.

            Neuvoston puolesta

            Puheenjohtaja

         F. BILTGEN

      (1)  EYVL L 275, 8.11.1993, s. 1, asetus sellaisena kuin se on viimeksi muutettuna asetuksella (EY) N:o 2200/2004 (EUVL L 374, 22.12.2004, s. 1).
   Euroopan yhteisön ja Vietnamin sosialistisen tasavallan
   SOPIMUS
   markkinoillepääsystä
   EUROOPAN YHTEISÖ
   ja
   VIETNAMIN SOSIALISTISEN TASAVALLAN HALLITUS,
   jäljempänä yhdessä ’sopimuspuolet’ tai erikseen ’sopimuspuoli’, jotka
   PITÄVÄT TÄRKEÄNÄ Vietnamin sosialistisen tasavallan ja Euroopan yhteisön ystävyyden, yhteistyön ja kanssakäymisen koordinointia ja vahvistamista ja
   HALUAVAT kehittää ja laajentaa Vietnamin sosialistisen tasavallan ja Euroopan yhteisön kauppa- ja investointisuhteita,
   OVAT SOPINEET SEURAAVAA:
   1 artikla
   Euroopan yhteisö keskeyttää 1 päivästä tammikuuta 2005 Vietnamin sosialistiseen tasavaltaan sovellettavien tekstiili- ja vaatetustuotteiden kiintiöiden soveltamisen tarkoituksenaan poistaa ne kokonaan.
   2 artikla
   Tammikuun 1 päivästä 2005 Vietnamin sosialistinen tasavalta:

               —

               soveltaa vaatetustuotteisiin, kankaisiin ja sovitettuihin tavaroihin sekä kuituihin sovellettavia tariffeja niillä tasoilla, joihin Vietnam on sitoutunut Hanoissa 15 päivänä helmikuuta 2003 parafoidussa tekstiili- ja vaatetustuotteiden kauppaa ja muita markkinoiden avaamistoimenpiteitä koskevassa sopimuksessa (1),

               —

               soveltaa lankoihin 5 prosentin tullia,

               —

               soveltaa viineihin ja väkeviin alkoholijuomiin 65 prosentin tullia,

               —

               myöntää Euroopan yhteisön sijoittajille ja palvelujen tarjoajille vähintään yhtä edullisen kohtelun kuin on myönnetty yhdysvaltalaisille sijoittajille ja palvelujen tarjoajille Vietnamin sosialistisen tasavallan ja Amerikan yhdysvaltojen kahdenvälisen kauppasopimuksen sijoituksia ja palvelujen kauppaa koskevissa luvuissa ja asianomaisissa liitteissä,

               —

               antaa Euroopan yhteisön toimijoille mahdollisuuden investoida sementin- ja klinkkerintuotannon alaan Vietnamissa kyseisellä alalla sovellettavien säännösten mukaisesti. Kyseiset säännökset eivät saa olla syrjiviä,

               —

               antaa niille EY:n televiestintäalan sijoittajille, jotka harjoittavat tällä hetkellä toimintaa Vietnamissa vietnamilaisten toimijoiden kanssa tekemiensä yhteistyösopimusten pohjalta, mahdollisuuden joko jatkaa nykyisiä järjestelyjä tai vaihtaa ne muunlaiseen sijoittautumismuotoon vähintään yhtä edullisin edellytyksin kuin ne, joita niihin sovelletaan tällä hetkellä, Vietnamin ja Euroopan yhteisön 9 päivänä lokakuuta 2004 parafoiman WTO:hon liittyviä asioita koskevan sopimuksen mukaisesti,

               —

               poistaa niitä asiakkaita koskevat rajoitukset, joille Vietnamissa toimivat tietokonepalvelujen, rakennuspalvelujen, teknisten suunnittelu- ja kokonaispalvelujen, arkkitehtipalvelujen ja kaupunkisuunnittelupalvelujen toimittajat Euroopan yhteisöstä voivat tarjota näitä palveluja,

               —

               harkitsee tapauskohtaisesti ja Vietnamin ja Euroopan yhteisön 9 päivänä lokakuuta 2004 parafoiman WTO:hon liittyviä asioita koskevan sopimuksen ehtojen mukaisesti toimilupien myöntämistä Euroopan yhteisön toimijoille; tällaisten toimilupien turvin ne voivat perustaa Vietnamiin kokonaan Euroopan yhteisön toimijoiden omistuksessa olevia yrityksiä, jotka voivat tarjota tietokonepalveluja, rakennuspalveluja, teknisiä suunnittelu- ja kokonaispalveluja, arkkitehtipalveluja ja kaupunkisuunnittelupalveluja ilman, että niiden asiakaskuntaa rajoitetaan millään tavoin,

               —

               sallii neljän Euroopan yhteisön lääkeyrityksen harjoittaa sopimusvalmistusta Vietnamissa lupia siirtämättä samalla, kun myös niillä mahdollisesti oleva lupa markkinoida tuontituotteita säilyy,

               —

               sallii Euroopan yhteisön yritysten perustaa vietnamilaisten yhteistyökumppaneiden kanssa yhteisyrityksiä myyntiin ja vuokraukseen tarkoitettujen toimisto- ja asuinrakennusten rakentamiseen tehtäviä investointeja varten ilman, että Euroopan yhteisöstä tulevan pääoman osuutta rajoitetaan, Vietnamin kiinteistöjen myyntiä ja vuokrausta koskevan lainsäädännön mukaisesti.

         3 artikla
   Viimeistään 31 päivänä maaliskuuta 2005 Vietnamin sosialistinen tasavalta:

               —

               myöntää toimiluvan yhdelle Euroopan yhteisön jakeluyritykselle niin, että tämä voi perustaa kokonaan Euroopan yhteisön toimijoiden omistuksessa olevan yrityksen Vietnamiin, Vietnamin ja Euroopan yhteisön 9 päivänä lokakuuta 2004 parafoiman WTO:hon liittyviä asioita koskevan sopimuksen ehtojen mukaisesti,

               —

               myöntää yhdelle Euroopan yhteisön vakuutusyhtiölle toimiluvan henkivakuutustoiminnan harjoittamiseen Vietnamissa,

               —

               sallii yhteisyritykset, joiden pääomasta 51 prosenttia on Euroopan yhteisön meriliikenneyhtiöillä, ja myöntää yhdelle Euroopan yhteisön meriliikenneyhtiölle luvan perustaa kokonaan Euroopan yhteisön toimijoiden omistuksessa olevan yrityksen, joka hoitaa kaikki kyseisen meriliikenneyhtiön toiminnot, Vietnamin ja Euroopan yhteisön 9 päivänä lokakuuta 2004 parafoiman WTO:hon liittyviä asioita koskevan sopimuksen ehtojen mukaisesti,

               —

               myöntää yhdelle Euroopan yhteisön palvelujen tarjoajalle luvan tarjota tietokonepohjaisiin paikanvarausjärjestelmiin liittyviä palveluja Vietnamissa Vietnamin ja Euroopan yhteisön 9 päivänä lokakuuta 2004 parafoiman WTO:hon liittyviä asioita koskevan sopimuksen ehtojen mukaisesti,

               —

               ottaa Euroopan yhteisöstä peräisin olevien moottoripyörien ja skoottereiden tuonnissa käyttöön 3 500 täysin valmiin yksikön tariffikiintiön, johon sovellettava tulli on 70 prosenttia nykyisestä. Vähintään 50 prosenttia tästä kiintiöstä varataan Euroopan yhteisön valmistajien valtuuttamille vietnamilaisille edustajille ja jakelijoille.

         4 artikla
   Vietnamin sosialistinen tasavalta:

               —

               myöntää Euroopan yhteisön sijoittajille vähintään yhtä edullisen kohtelun kuin kohtelu, joka on myönnetty japanilaisille sijoittajille Vietnamin sosialistisen tasavallan ja Japanin kahdenvälisessä investointisopimuksessa, heti kun kyseinen sopimus tulee voimaan,

               —

               myöntää vuosina 2005 ja 2006 Euroopan yhteisön ympäristöpalvelujen tarjoajille kolme toimilupaa, joiden turvin ne voivat toimia Vietnamissa kokonaan Euroopan yhteisön toimijoiden omistuksessa olevina yrityksinä ja tarjota muita ympäristöpalveluja kuin ympäristövaikutusten arviointipalveluja Vietnamin ja Euroopan yhteisön 9 päivänä lokakuuta 2004 parafoiman WTO:hon liittyviä asioita koskevan sopimuksen soveltamisalan ja ehtojen mukaisesti,

               —

               sallii Vietnamissa laillisesti toimivien Euroopan yhteisön jakeluyritysten avata yhteensä neljä liikettä vuonna 2005 ja kaksi liikettä vuonna 2006,

               —

               myöntää toimiluvan yhdelle Euroopan yhteisön jakeluyritykselle niin, että tämä voi vuonna 2006 harjoittaa Vietnamissa toimintaa kokonaan Euroopan yhteisön toimijoiden omistuksessa olevana yrityksenä, Vietnamin ja Euroopan yhteisön 9 päivänä lokakuuta 2004 parafoiman WTO:hon liittyviä asioita koskevan sopimuksen ehtojen mukaisesti,

               —

               supistaa viimeistään joulukuussa 2004 tuontikiellon piiriin kuuluvien molekyylien luetteloa 5–7 molekyyliin ja kumoaa tämän luettelon Euroopan yhteisön osalta viimeistään 31 päivänä joulukuuta 2005.

         5 artikla
   Euroopan yhteisö voi alkaa soveltaa uudelleen tekstiili- ja vaatetustuotteiden kiintiöitä Euroopan yhteisön Vietnamille vuonna 2004 myöntämien tekstiili- ja vaatetustuotteiden kiintiöiden kokonaismäärien tasoisina lisättynä vuotuisilla lisämäärillä, joista määrätään Hanoissa 15 päivänä helmikuuta 2003 parafoidussa tekstiili- ja vaatetustuotteiden kauppaa ja muita markkinoiden avaamistoimenpiteitä koskevassa sopimuksessa, jos Vietnam ei noudata tämän sopimuksen 2, 3 ja 4 artiklan ja edellä mainitun vuonna 2003 tehdyn sopimuksen 9 kohdan mukaisia velvoitteitaan.
   Jos Euroopan yhteisö ei noudata tämän sopimuksen 1 artiklan tai Hanoissa 15 päivänä helmikuuta 2003 parafoidun tekstiili- ja vaatetustuotteiden kauppaa ja muita markkinoiden avaamistoimenpiteitä koskevan sopimuksen 9 kohdan mukaisia velvoitteitaan, Vietnam voi keskeyttää tämän sopimuksen 2, 3 ja 4 artiklan mukaisten sitoumustensa soveltamisen.
   6 artikla
   Tämä sopimus tulee voimaan, kun sopimuspuolet ovat kirjallisesti ilmoittaneet toisilleen sopimuksen voimaantulon kannalta tarpeellisten sisäisten menettelyjensä päätökseen saattamisesta.
   Kumpi tahansa sopimuspuoli voi milloin tahansa ehdottaa muutoksia tähän sopimukseen tai irtisanoa sopimuksen ilmoittamalla asiasta vähintään kuusi kuukautta ennen irtisanomista. Tällöin sopimus lakkaa olemasta voimassa kyseisen irtisanomisajan päättyessä.
   Sopimuksen voimassaolo päättyy päivänä, jona Vietnam liittyy WTO:hon.
   Sopimuspuolet pyrkivät saamaan sisäiset menettelynsä päätökseen niin, että tämän sopimuksen täytäntöönpano on mahdollista 31 päivänä joulukuuta 2004.
   7 artikla
   Tämä sopimus on tehty kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja vietnamin kielellä, ja jokainen teksti on yhtä todistusvoimainen.

            Euroopan yhteisön puolesta

            Vietnamin sosialistisen tasavallan hallituksen puolesta

      (1)  Kirjeenvaihtona tehty sopimus Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa ja muita markkinoiden avaamistoimenpiteitä koskevan sopimuksen muuttamisesta, sellaisena kuin se on viimeksi muutettuna 31 päivänä maaliskuuta 2000 parafoidulla kirjeenvaihtona tehdyllä sopimuksella,
         Euroopan unionin virallinen lehti L 152, 26.6.2003, s. 42.


title: Komission päätös (EU) 2015/1380, annettu 10 päivänä elokuuta 2015, luvan antamisesta Tanskan kuningaskunnalle Kapkaupungissa 16 päivänä marraskuuta 2001 yhdessä hyväksyttyjen, liikkuvaan kalustoon kohdistuvia kansainvälisiä vakuusoikeuksia koskevan yleissopimuksen ja siihen liitettävän, lentokalustoon liittyviä erityiskysymyksiä koskevan pöytäkirjan ratifioimiseen (tiedoksiannettu numerolla C(2015) 5553)

text:
               12.8.2015

               FI

               Euroopan unionin virallinen lehti

               L 213/6

         KOMISSION PÄÄTÖS (EU) 2015/1380,
   annettu 10 päivänä elokuuta 2015,
   luvan antamisesta Tanskan kuningaskunnalle Kapkaupungissa 16 päivänä marraskuuta 2001 yhdessä hyväksyttyjen, liikkuvaan kalustoon kohdistuvia kansainvälisiä vakuusoikeuksia koskevan yleissopimuksen ja siihen liitettävän, lentokalustoon liittyviä erityiskysymyksiä koskevan pöytäkirjan ratifioimiseen

         (tiedoksiannettu numerolla C(2015) 5553)

   (Ainoastaan tanskankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön ja Tanskan kuningaskunnan välisen tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevan sopimuksen tekemisestä 27 päivänä huhtikuuta 2006 tehdyn neuvoston päätöksen 2006/325/EY (1) ja erityisesti sen 1 a artiklan,
   sekä katsoo seuraavaa:

               (1)

               Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annetun Euroopan yhteisön ja Tanskan kuningaskunnan välisen sopimuksen (2), jäljempänä ’sopimus’, 5 artiklan 2 kohdassa edellytetään, että Tanska pidättyy liittymästä kansainvälisiin sopimuksiin, jotka saattavat vaikuttaa neuvoston asetuksen (EY) N:o 44/2001 (3) soveltamisalaan tai muuttaa sitä, paitsi jos sopimuksiin liittyminen tapahtuu Euroopan unionin suostumuksella ja Euroopan unionin ja Tanskan välisen sopimuksen ja kyseessä olevan kansainvälisen sopimuksen suhteet on järjestetty asianmukaisella tavalla. Asetus (EY) N:o 44/2001 kumottiin ja korvattiin Euroopan parlamentin ja neuvoston asetuksella (EU) N:o 1215/2012 (4).

               (2)

               Tanska on sopimuksen 3 artiklan 2 kohdan mukaisesti ilmoittanut komissiolle 20 päivänä joulukuuta 2012 päivätyllä kirjeellä päätöksestään panna asetuksen (EU) N:o 1215/2012 sisältö täytäntöön (5). Sopimuksen 3 artiklan 6 kohdan mukaisesti Tanskan ilmoitus loi kansainvälisen oikeuden mukaisia keskinäisiä velvoitteita Tanskan ja Euroopan unionin välille. Näin ollen asetusta (EU) N:o 1215/2012 pidetään muutoksena sopimukseen.

               (3)

               Tanska pyysi 30 päivänä maaliskuuta 2015 Euroopan unionin suostumusta Kapkaupungissa 16 päivänä marraskuuta 2001 yhdessä hyväksyttyjen, liikkuvaan kalustoon kohdistuvia kansainvälisiä vakuusoikeuksia koskevan yleissopimuksen, jäljempänä ’yleissopimus’, ja siihen liitettävän, lentokalustoon liittyviä erityiskysymyksiä koskevan pöytäkirjan, jäljempänä ’pöytäkirja’, ratifioimiseen.

               (4)

               Yleissopimuksessa ja pöytäkirjassa käsitellään myös joitakin sellaisia asioita, jotka kuuluvat myös asetuksen (EU) N:o 1215/2012 soveltamisalaan, minkä vuoksi kyseiset välineet vaikuttavat kyseiseen asetukseen. Yleissopimuksen 13 artiklassa ja pöytäkirjassa olevassa X artiklassa käsitellään väliaikaisia turvaamistoimenpiteitä. Viimeksi mainittua artiklaa sovelletaan ainoastaan siinä tapauksessa, että sopimusvaltio on antanut asiaa koskevan julistuksen pöytäkirjassa olevan XXX artiklan 2 kohdan mukaisesti. Lisäksi yleissopimuksen 43 artiklassa ja pöytäkirjassa olevassa XXI artiklassa säädetään tuomioistuinten toimivallasta yleissopimuksen 13 artiklan mukaisissa toimenpiteissä. Sen vuoksi on välttämätöntä, että Tanska ratifioi yleissopimuksen ja pöytäkirjan Euroopan unionin suostumuksella siltä osin kuin nämä säännöt vaikuttavat asetukseen (EU) N:o 1215/2012.

               (5)

               Päätöksen 2006/325/EY 1 a artiklan mukaisesti komission on sopimuksen 5 artiklan 2 kohdan soveltamiseksi arvioitava ennen kuin se tekee päätöksen, jossa ilmaistaan Euroopan unionin suostumus, tekisikö Tanskan suunnittelema kansainvälinen sopimus sopimuksen tehottomaksi ja haittaisiko se sopimuksen sääntöjen mukaisesti perustetun järjestelmän moitteetonta toimintaa.

               (6)

               Euroopan unioni liittyi yleissopimukseen ja pöytäkirjaan neuvoston päätöksen 2009/370/EY (6) perusteella ja talletti liittymiskirjan 28 päivänä huhtikuuta 2009.

               (7)

               Noudattaen päätöstä 2009/370/EY Euroopan unioni antoi yleissopimukseen ja pöytäkirjaan liittymisen yhteydessä yleissopimuksen 55 artiklassa tarkoitetun julistuksen 13 ja 43 artiklan soveltamisesta tilanteissa, joissa velallisen kotipaikka on jonkin Euroopan unionin jäsenvaltion alueella. Se antoi myös pöytäkirjassa olevan XXX artiklan 5 kohdassa tarkoitetun julistuksen, jonka mukaan pöytäkirjassa olevaa XXI artiklaa ei sovelleta Euroopan unionissa, vaan tässä asiassa sovelletaan asetusta (EY) N:o 44/2001 niissä jäsenvaltioissa, joita kyseinen asetus tai jokin muu sen vaikutusta laajentava sopimus velvoittaa. Se ei ole antanut pöytäkirjassa olevaa X artiklaa koskevaa julistusta.

               (8)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyn pöytäkirjassa N:o 22 olevien 1 ja 2 artiklan mukaisesti Tanska ei osallistunut päätöksen N:o 2009/370/EY tekemiseen, päätös ei sido Tanskaa eikä sitä sovelleta Tanskaan. Yleissopimus ja pöytäkirja sitovat sitä ainoastaan erillisenä sopimuspuolena.

               (9)

               Ottaen huomioon nämä olosuhteet ja sen, että yleissopimus ja pöytäkirja tulivat voimaan 1 päivänä elokuuta 2009 kaikissa Euroopan unionin jäsenvaltioissa Tanskaa lukuun ottamatta, komissio katsoo, että se, että Tanska ratifioi ne, ei tekisi sopimusta tehottomaksi eikä haittaisi sopimuksen sääntöjen mukaisesti perustetun järjestelmän moitteetonta toimintaa, edellyttäen, että Tanska antaa yleissopimuksen 55 artiklassa ja pöytäkirjassa olevan XXX artiklan 5 kohdassa tarkoitetut samankaltaiset julistukset kuin Euroopan unioni. Tämän edellytyksen täyttyessä se ei myöskään vaikuta edellytyksiin, joiden mukaisesti Euroopan unioni liittyi yleissopimukseen ja pöytäkirjaan.

               (10)

               Euroopan unionin olisi sen vuoksi annettava Tanskalle lupa ratifioida yleissopimus ja pöytäkirja. Ratifioidessaan yleissopimuksen ja pöytäkirjan Tanskan olisi annettava yleissopimuksen 13 ja 43 artiklaa ja pöytäkirjassa olevaa XXI artiklaa koskevat julistukset samaan tapaan kuin Euroopan unioni,

         ON HYVÄKSYNYT TÄMÄN PÄÄTÖKSEN:
   1 artikla
   Komissio antaa Euroopan unionin puolesta Tanskalle luvan ratifioida Kapkaupungissa 16 päivänä marraskuuta 2001 yhdessä hyväksytyt, liikkuvaan kalustoon kohdistuvia kansainvälisiä vakuusoikeuksia koskevan yleissopimuksen ja siihen liitettävän, lentokalustoon liittyviä erityiskysymyksiä koskevan pöytäkirjan.
   2 artikla
   Ratifioidessaan yleissopimuksen ja pöytäkirjan, Tanskan on annettava seuraavat julistukset:

                  ”1.

                  Kapkaupungin yleissopimuksen 55 artiklan mukaan silloin, kun velallisen kotipaikka on jonkin Euroopan unionin jäsenvaltion alueella, Tanskan on sovellettava yleissopimuksen 13 ja 43 artiklaa väliaikaisiin turvaamistoimiin ainoastaan tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12 päivänä joulukuuta 2012 annetun Euroopan parlamentin ja neuvoston asetuksen (EU) N:o 1215/2012 (7) 35 artiklan mukaisesti siten kuin unionin tuomioistuin on tulkinnut sitä tuomioistuimen toimivallasta sekä tuomioiden täytäntöönpanosta yksityisoikeuden alalla 27 päivänä syyskuuta 1968 tehdyn Brysselin yleissopimuksen (8) 24 artiklan yhteydessä.

                  2.

                  Lentokalustopöytäkirjassa olevan XXX artiklan 5 kohdan mukaisesti Tanska ei sovella kyseisessä pöytäkirjassa olevaa XXI artiklaa, vaan tässä asiassa sovelletaan asetusta (EU) N:o 1215/2012.

   3 artikla
   Tämä päätös on osoitettu Tanskan kuningaskunnalle.

      Tehty Brysselissä 10 päivänä elokuuta 2015.

            Komission puolesta

         Věra JOUROVÁ

            Komission jäsen

      (1)  EUVL L 120, 5.5.2006, s. 22.

      (2)  EUVL L 299, 16.11.2005, s. 62.

      (3)  Neuvoston asetus (EY) N:o 44/2001, annettu 22 päivänä joulukuuta 2000, tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla (EYVL L 12, 16.1.2001, s. 1).

      (4)  Euroopan parlamentin ja neuvoston asetus (EU) N:o 1215/2012, annettu 12 päivänä joulukuuta 2012, tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla (EUVL L 351, 20.12.2012, s. 1).

      (5)  EUVL L 79, 21.3.2013, s. 4.

      (6)  Neuvoston päätös 2009/370/EY, 6 päivänä huhtikuuta 2009, Euroopan yhteisön liittymisestä Kapkaupungissa 16 päivänä marraskuuta 2001 yhdessä hyväksyttyihin, liikkuvaan kalustoon kohdistuvia kansainvälisiä vakuusoikeuksia koskevaan yleissopimukseen ja siihen liitettävään, lentokalustoon liittyviä erityiskysymyksiä koskevaan pöytäkirjaan (EUVL L 121, 15.5.2009, s. 3).


title: Euroopan parlamentin päätös (EU) 2016/1530, annettu 28 päivänä huhtikuuta 2016, Euroopan vakuutus- ja lisäeläkeviranomaisen varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/272

         EUROOPAN PARLAMENTIN PÄÄTÖS (EU) 2016/1530,
   annettu 28 päivänä huhtikuuta 2016,
   Euroopan vakuutus- ja lisäeläkeviranomaisen varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan vakuutus- ja lisäeläkeviranomaisen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan vakuutus- ja lisäeläkeviranomaisen tilinpäätöksestä varainhoitovuodelta 2014 sekä viranomaisen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä viranomaiselle (05584/2016 – C8-0087/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1094/2010 (4) ja erityisesti sen 64 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä talous- ja raha-asioiden valiokunnan lausunnon (A8-0091/2016),

               1.

               toteaa, että Euroopan vakuutus- ja lisäeläkeviranomaisen tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan vakuutus- ja lisäeläkeviranomaisen varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan vakuutus- ja lisäeläkeviranomaisen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 175.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EUVL L 331, 15.12.2010, s. 48.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: EFTA-valtioiden pysyvän komitean päätös N:o 1/94/PK, annettu 10 päivänä tammikuuta 1994, EFTA-valtioiden pysyvän komitean työjärjestyksen hyväksymisestä

text:
Avis juridique important

|

E1994G0001

Virallinen lehti nro L 085 , 30/03/1994 s. 0072 - 0075

EFTA-VALTIOIDEN PYSYVÄN KOMITEAN PÄÄTÖS N:o 1/94/PK,annettu 10 päivänä tammikuuta 1994,EFTA-valtioiden pysyvän komitean työjärjestyksen hyväksymisestäEFTA-VALTIOIDEN PYSYVÄ KOMITEA, jokaottaa huomioon EFTA-valtioiden pysyvästä komiteasta tehdyn sopimuksen, sellaisena kuin se on tarkistettuna EFTA-valtioiden pysyvästä komiteasta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 7 artiklan,ON PÄÄTTÄNYT SEURAAVAA:1 artikla(EFTA-valtioiden edustajat)1. Jokainen EFTA-valtio ilmoittaa pysyvän komitean puheenjohtajalle niiden edustajiensa nimet ja aseman, jotka sopimuksen mukaan saavat tehdä päätöksiä ja antaa suosituksia.2. Jos jonkin EFTA-valtion edustajat eivät voi olla läsnä istunnossa, kyseinen valtio voi valtuuttaa toisen EFTA-valtion edustajan käyttämään puhevaltaa ja äänestämään puolestaan. EFTA-valtion edustaja voi edustaa ainoastaan yhtä muuta EFTA-valtiota.3. Toisen EFTA-valtion edustamiseen saadut valtuudet on esitettävä puheenjohtajalle ennen päätösten tekoa tai suositusten antamista. Tällaisesta edustamisesta tehdään merkintä istunnon pöytäkirjaan.2 artikla(Puheenjohtaja ja varapuheenjohtaja)1. Jollei toisin ole sovittu, jokainen EFTA-valtio nimeää valtioiden englanninkielisten nimien aakkosjärjestyksen mukaan pysyvän komitean puheenjohtajan, joka hoitaa tehtävää kuuden kuukauden ajan tammi- tai heinäkuun ensimmäisestä päivästä alkaen.2. Varapuheenjohtajan nimeää se EFTA-valtio, jonka on määrä nimetä seuraavan kauden puheenjohtaja. Varapuheenjohtaja hoitaa tehtävää saman ajan kuin puheenjohtaja, jonka toimikaudeksi hänet on nimetty tehtävään.3. Puheenjohtajan tai varapuheenjohtajan nimennyt EFTA-valtio voi nimetä tämän tilalle toisen henkilön puheenjohtajan tai varapuheenjohtajan jäljellä olevaksi toimikaudeksi.4. Puheenjohtaja huolehtii komitean toiminnan johtamisesta.5. Jos puheenjohtaja ei ole läsnä istunnossa, hänen tehtäviään hoitaa varapuheenjohtaja.3 artikla(Virkamiehet)EFTA-valtioiden edustajilla voi olla apunaan avustavia virkamiehiä. Pysyvä komitea päättää heidän lukumäärästään.4 artikla(Tarkkailijat)1. Pysyvä komitea voi kutsua tarkkailijoita yhteen tai useampaan komitean istuntoon.2. EFTAn valvontaviranomainen voidaan kutsua osallistumaan komitean istuntoihin tarkkailijana.5 artikla(Pääsihteerin läsnäolo)EFTA:n sihteeristön pääsihteeri tai hänen poissa ollessaan hänen edustajansa osallistuu kaikkiin pysyvän komitean istuntoihin, ja edustajalla on oikeus osallistua neuvonantajana asioiden käsittelyyn komiteassa.6 artikla(Istuntoja koskeva salassapitovelvollisuus)Jollei toisin yksimielisesti päätetä, pysyvän komitean istunnot eivät ole julkisia.7 artikla(Istuntojen koollekutsuminen)1. Puheenjohtaja kutsuu tarvittaessa pysyvän komitean koolle omasta aloitteestaan tai jonkin EFTA-valtion pyynnöstä.2. EFTA-valtion pyyntö istunnon koollekutsumisesta osoitetaan puheenjohtajalle. Puheenjohtaja kutsuu komitean istunnon koolle viipymättä, kiireellisissä tapauksissa neljän päivän kuluessa istuntopyynnön vastaanottamisesta, ellei pyynnön esittäneen EFTA-valtion kanssa ole toisin sovittu.8 artikla(Esityslista)1. Puheenjohtaja laatii jokaista istuntoa varten ehdotuksen esityslistaksi. EFTA:n sihteeristö toimittaa istuntokutsun ja ehdotuksen esityslistaksi EFTA-valtioille säännönmukaisesti vähintään kolme päivää ennen istunnon alkamista. Esityslistaehdotuksen mukana lähetetään kaikki tarvittavat asiakirjat.2. Pysyvä komitea hyväksyy esityslistan istunnon alussa. Pysyvä komitea voi päättää muiden kuin ehdotuksessa esityslistaksi olleiden asioiden ottamisesta esityslistalle.9 artikla(Kirjallinen menettely)Kiireellisissä asioissa päätökset voidaan tehdä kirjallista menettelyä noudattaen, jos kaikki EFTA-valtiot ovat tästä yksimielisiä.10 artikla(Pöytäkirja)1. Jollei toisin päätetä, EFTAn sihteeristö laatii pysyvän komitean jokaisesta istunnosta pöytäkirjaehdotuksen kolmen päivän kuluessa.2. Pöytäkirjassa on säännönmukaisesti ilmoitettava kunkin esitylistalla olevan asian osalta:- komitealle toimitetut asiakirjat;- komitean tekemät päätökset, antamat suositukset sekä päätelmät, joihin se on päätynyt;- komitean lausunnot sekä lausunnot, joiden hankkimista EFTA-valtion tai EFTAn valvontaviranomaisen edustaja on pyytänyt.3. Komitean tekemien päätösten tai antamien suositusten tekstit liitetään pöytäkirjaan.4. Pöytäkirjaehdotus toimitetaan komitealle hyväksymistä varten.5. Kun pöytäkirja on hyväksytty, sen allekirjoittavat hyväksymistä käsiteltäessä puheenjohtajana toiminut puheenjohtaja ja EFTAn sihteeristön pääsihteeri, ja se toimitetaan EFTA-valtioille.11 artikla(Päätösvaltaisuus ja äänestäminen)1. Päätösvaltaisuuden edellytyksenä on neljän EFTA-valtion edustajien läsnäolo.2. Jos yksimielistä hyväksymistä edellyttävästä päätöksestä tai suosituksesta äänestetään istunnossa, jossa kaikki EFTA-valtiot eivät ole edustettuina, ja jos mikään läsnäolevista EFTA-valtioista ei äänestä sitä vastaan, EFTA:n sihteeristön pääsihteeri ilmoittaa kyseisen päätöksen tai suosituksen kirjallisena välittömästi kaikille EFTA-valtioille, jotka eivät olleet edustettuina istunnossa. Päätös katsotaan tehdyksi tai suositus katsotaan annetuksi kymmenen päivän kuluttua istunnosta, jollei jokin istunnosta pois olleista EFTA-valtioista sinä aikana äänestä sitä vastaan toimittamalla tästä ilmoituksen pääsihteerille.3. Työjärjestystä koskevista kysymyksistä päätetään jäsenten äänten enemmistöllä.12 artikla(Päätösten allekirjoittaminen)Pysyvän komitean hyväksymät päätökset allekirjoittaa niiden hyväksymisajankohtana puheenjohtajana toiminut puheenjohtaja sekä EFTA:n sihteeristön pääsihteeri.13 artikla(Kielet)1. Pysyvän komitean päätökset, jotka julkaistaan Euroopan yhteisöjen virallisen lehden ETA-osastossa ja ETA-täydennysosassa, tehdään englannin, espanjan, hollannin, islannin, italian, kreikan, norjan, portugalin, ranskan, ruotsin, saksan, suomen ja tanskan kielellä, ja ne ovat yhtä todistusvoimaiset kaikilla näillä kielillä.2. Jos kiireellisissä tapauksissa päätöstä tai suositusta ei hyväksytä kaikilla edellä mainituista kielistä, komitea saattaa puuttuvien kielitoisintojen tekstit todistusvoimaisiksi viipymättä päätöksellä.14 artikla(Sopimuksen 3 artiklan mukaisten päätösten ja suositusten muoto)1. Pysyvän komitean sopimuksen 3 artiklan nojalla tekemien päätösten ja antamien suositusten otsikossa on joko sana "päätös" tai "suositus", jonka jäljessä on sarjanumero, päiväys ja viittaus päätöksen sisältöön.2. Edellä 1 kohdassa tarkoitetut säädökset alkavat johdantolauseella ja päättyvät sanoihin "Tehty/annettu .......ssa (pvm)". Päivämääräksi merkitään se päivä, jona pysyvä komitea antoi säädöksen.3. Edellä 1 kohdassa tarkoitettuihin päätöksiin sisältyy säännös niiden voimaantulopäivästä.15 artikla(Päätösten toimittaminen)EFTA:n sihteeristö toimittaa EFTA-valtioille kappaleen kaikista päätöksistä.16 artikla(Julkaiseminen)1. Jos Euroopan talousalueesta tehdyssä sopimuksessa niin määrätään, pysyvän komitean päätökset ja suositukset julkaistaan Euroopan yhteisöjen virallisen lehden ETA-osastossa ja ETA-täydennysosassa.2. Pysyvä komitea päättää yksimielisesti muiden kuin 1 kohdassa tarkoitettujen päätösten ja suositusten julkaisemisesta Euroopan yhteisöjen virallisen lehden ETA-osastossa ja ETA-täydennysosassa.17 artikla(Pysyvälle komitealle osoitetut tai sen lähettämät asiakirjat)1. Kaikki puheenjohtajan tämän työjärjestyksen mukaisesti lähettämät ilmoitukset osoitetaan EFTA-valtioille.2. Pysyvälle komitealle tarkoitetut asiakirjat osoitetaan EFTA:n sihteeristölle.18 artikla(Alakomiteat)1. Pysyvää komiteaa avustaa sen tehtävien hoitamisessa viisi pysyvää alakomiteaa, jotka vastaavat seuraavista aihepiireistä:a) tavaroiden vapaa liikkuvuus, kilpailu, valtion tuki, kaupalliset valtion monopolit, henkinen omaisuus ja julkiset hankinnat;b) pääomien ja palvelujen vapaa liikkuvuus;c) henkilöiden vapaa liikkuvuus;d) näitä sivuava ja laaja-alainen politiikka, kuten tutkimus ja kehittämistyö, sosiaalipolitiikka, ympäristö, tilastot, koulutus, kuluttajansuoja, pienet ja keskisuuret yritykset, matkailu, audiovisuaalinen ala ja pelastuspalvelu;e) oikeudelliset ja toimielimiä koskevat kysymykset.2. Komitean kanssa sopimuksen 2 artiklan nojalla pidettävät neuvottelut valmistellaan 1 kohdassa tarkoitetuissa alakomiteoissa. Ne hoitavat myös muita komitean niille antamia tehtäviä.3. Alakomiteat vastaavat työstään komitealle.4. Kulloinkin kyseessä olevasta aihepiiristä vastaava alakomitea toimittaa komitealle ehdotukset kertomuksiksi, arvioiksi tai vastaaviksi asiakirjoiksi, jotka pysyvä komitea valmistelee sopimuksen 3 artiklan 2 kohdan mukaan.19 artikla(EFTA-valtioiden edustajat ja EFTA-valtioiden puheenjohtajuus alakomiteoissa)1. Alakomiteoiden jäseninä ovat EFTA-valtioiden edustajat.2. Pysyvä komitea nimittää kunkin alakomitean puheenjohtajat.20 artikla(Työryhmät)Alakomiteat voivat saatuaan pysyvän komitean hyväksynnän päättää työryhmien perustamisesta eri tehtäviä varten. Päätöksessä määrätään tarvittava toimeksianto. Työryhmä vastaa työstään sen perustaneelle alakomitealle.21 artikla(Asiantuntijaryhmät)Työryhmä voi tarvittaessa ja saatuaan sen perustaman alakomitean hyväksynnän päättää asiantuntijaryhmien perustamisesta eri tehtäviä varten. Päätöksessä määrätään tarvittava toimeksianto. Asiantuntijaryhmä vastaa työstään sen perustaneelle työryhmälle.22 artikla(Sihteeristöpalvelut)EFTA:n sihteeristö huolehtii pysyvän komitean, sen alakomiteoiden, työryhmien ja asiantuntijaryhmien sihteeristöpalveluista.23 artikla(Salassapitovelvollisuus)Jollei pysyvä komitea toisin päätä, pysyvän komitean, alakomiteoiden, työryhmien ja asiantuntijaryhmien neuvotteluja koskee salassapitovelvollisuus, edellä sanotun kuitenkaan rajoittamatta muiden määräysten soveltamista.Tämä velvoite sekä ETA-sopimuksen 122 artiklan mukainen velvoite koskee myös pysyvän komitean, sen alakomiteoiden, työryhmien ja asiantuntijaryhmien työskentelyyn osallistuvia tarkkailijoita.24 artikla(Voimaantulo)Tämä päätös tulee voimaan välittömästi.25 artikla(Päätöksen julkaiseminen)Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä 10. päivänä tammikuuta 1994Pysyvän komitean puolestaPuheenjohtajaAntti SATULI2141995


title: Euroopan keskuspankin päätös (EU) 2015/839, annettu 27 päivänä huhtikuuta 2015, luottolaitoksista, joista tehdään kattava arviointi (EKP/2015/21)

text:
                  29.5.2015

                  FI

                  Euroopan unionin virallinen lehti

                  L 132/88

            EUROOPAN KESKUSPANKIN PÄÄTÖS (EU) 2015/839,
      annettu 27 päivänä huhtikuuta 2015,
      luottolaitoksista, joista tehdään kattava arviointi (EKP/2015/21)
      EUROOPAN KESKUSPANKIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 6 kohdan,
      ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 4 artiklan 1 kohdan f alakohdan, 4 artiklan 3 kohdan, 6 artiklan 5 kohdan d alakohdan ja 9–13 artiklan,
      ottaa huomioon valvontaelimen ehdotuksen,
      sekä katsoo seuraavaa:

                  (1)

                  Euroopan keskuspankki (EKP) suoritti vuonna 2014 asetuksen (EU) N:o 1024/2013 33 artiklan 3 ja 4 kohdan nojalla päätöksessä EKP/2014/3 (2) määriteltyjen luottolaitosten kattavan arvioinnin, johon sisältyi myös tasearvio.

                  (2)

                  EKP:n olisi suoritettava sellaisten luottolaitosten kattava arviointi, joita edellinen kattava arviointi ei koskenut ja jotka ovat tulleet merkittäviksi päätöksen EKP/2014/3 hyväksymisen jälkeen; tämän kattavan arvioinnin olisi laajuudeltaan ja perusteellisuudeltaan vastattava vuonna 2014 suoritettua kattavaa arviointia.

                  (3)

                  Tämän arvioinnin olisi katettava kolme luottolaitosta, jotka EKP:n on määrittänyt merkittäviksi valvottavan ryhmittymän rajat ylittävän toiminnan merkityksen perusteella asetuksen (EU) N:o 1024/2013 6 artiklan 4 kohdassa ja Euroopan keskuspankin asetuksen (EU) N:o 468/2014 (EKP/2014/17) (3) 59 ja 60 artiklassa tarkoitetulla tavalla. Sen olisi myös katettava yksi luottolaitos, joka on asetuksen (EU) N:o 1024/2013 6 artiklan 4 kohdan nojalla luokiteltu merkittäväksi sillä perusteella, että se on yksi osallistuvan jäsenvaltion kolmesta merkittävimmästä luottolaitoksesta, sekä yksi luottolaitos, joka perustettiin vuonna 2014 kansallisen toimivaltaisen viranomaisen suorittaman sellaisen kriisiratkaisutoimenpiteen seurauksena, joka kohdistui aikaisemmin vähemmän merkittäväksi luokiteltuun luottolaitokseen.

                  (4)

                  Jälkimmäisen laitoksen varojen osalta suoritettiin saamisten laadun arviointi sekä erityinen tilintarkastus, mutta laitoksessa ei suoritettu stressitestiä; tästä syystä tässä laitoksessa tulisi vuonna 2015 suorittaa ainoastaan stressitesti.

                  (5)

                  Tasapuolisten toimintaedellytysten varmistamiseksi arvioinnin tulisi lisäksi kattaa neljä muuta luottolaitosta, jotka saattavat täyttää merkittävyyden kriteerit tilikauden lopun tietojen perusteella tilivuoden 2014 osalta.

                  (6)

                  EKP voi vaatia asetuksen (EU) N:o 1024/2013 10 artiklan 1 kohdassa tarkoitettuja henkilöitä toimittamaan EKP:lle kaikki merkitykselliset tiedot, joita se tarvitsee tehdäkseen kattavan arvioinnin. EKP voi myös käyttää mainitun asetuksen 11–12 artiklassa tarkoitettuja toimivaltuuksia.

                  (7)

                  Suorittaessaan kattavan arvioinnin, EKP:n olisi toimittava tiiviissä yhteistyössä asianomaisten kansallisten toimivaltaisten viranomaisten kanssa,

            ON HYVÄKSYNYT TÄMÄN PÄÄTÖKSEN:
      1 artikla
      Yhteisöt, joista tehdään kattava arviointi
      1.   EKP suorittaa kattavan arvioinnin liitteessä luetelluista yhteisöistä.
      2.   Novo Banco, SA:ssa suoritetaan ainoastaan stressitesti, eikä kattavan arvioinnin muita osia.
      3.   Liitteessä määritellyt luottolaitokset ovat kattavan arvioinnin kohteita, ja niiden on asetuksen (EU) N:o 1024/2013 mukaisesti toimitettava kaikki EKP:n pyytämät mainitun arvioinnin kannalta merkitykselliset tiedot.
      2 artikla
      Tutkintavaltuudet
      1.   EKP voi asetuksen (EU) N:o 1024/2013 11 artiklan mukaisesti käyttää tutkintavaltuuksia liitteessä määriteltyjen luottolaitosten osalta.
      2.   EKP tarkastaa luottolaitoksilta saamiensa tietojen oikeellisuuden, tarvittaessa myös paikalla tehtävien tarkastusten avulla; kansalliset toimivaltaiset viranomaiset avustavat EKP:tä ja kolmannet osapuolet osallistuvat, jos se on tarkoituksenmukaista. EKP voi aina tarvittaessa pyytää kansallisia toimivaltaisia viranomaisia nimittämään muita kuin lakisääteisiä tilintarkastajia suorittamaan kattavan arvioinnin osana olevan omaisuuserien laadun arvioinnin.
      3 artikla
      Voimaantulo
      Tämä päätös tulee voimaan 6 päivänä toukokuuta 2015.

         Tehty Frankfurt am Mainissa 27 päivänä huhtikuuta 2015.

               EKP:n puheenjohtaja

            Mario DRAGHI

         (1)  EUVL L 287, 29.10.2013, s. 63.

         (2)  Päätös EKP/2014/3, annettu 4 päivänä helmikuuta 2014, luottolaitoksista, joista tehdään kattava arviointi (EUVL L 69, 8.3.2014, s. 107).

         (3)  Euroopan keskuspankin asetus (EU) N:o 468/2014, annettu 16 päivänä huhtikuuta 2014, kehyksen perustamisesta yhteisen valvontamekanismin puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) (EUVL L 141, 14.5.2014, s. 1).

         LIITE

            LAITOKSET, JOISTA TEHDÄÄN KATTAVA AVIOINTI

            Belgia

         Banque Degroof SA.

            Ranska

         Agence Française de Développement (*)

            Luxemburg

         J.P. Morgan Bank Luxembourg S.A. (*)

            Malta

         Mediterranean Bank plc (*)

            Itävalta

         Sberbank Europe AG
         VTB Bank (Austria) AG

            Portugali

         Novo Banco, SA (ainoastaan stressitestit)

            Slovenia

         Unicredit Banka Slovenija d.d.

            Suomi

         Kuntarahoitus Oyj (Municipality Finance plc) (*)

            (*)  Vähemmät merkittäviä laitoksia, jotka mahdollisesti luokitellaan tilivuoden 2014 osalta merkittäviksi luottolaitoksiksi tilikauden lopun tietojen perusteella.